On va néixer Anna Crusafont?
Anna Crusafont Sabater (Sabadell, 1937) és una farmacèutica i escriptora catalana.
Es llicencià en Farmàcia a la Universitat de Barcelona, on també cursà dos anys de Filologia catalana. També obtingué la titulació de visitadora social, psicòloga a l'Escola de l'Hospital Clínic. Regenta l'oficina de farmàcia familiar a Sabadell des de fa mes de trenta anys. Des de l'any 2000 dedica les tardes a escriure. És filla del paleontòleg Miquel Crusafont i Pairó i germana de l'historiador Miquel Crusafont i Sabater.
Al llarg de la seva trajectòria ha fet treballs en diferents diaris i revistes de Sabadell i semblances de pintors locals per a catàlegs del Museu d'Art de Sabadell. Ha participat en diversos tallers d'escriptura de l'Ateneu Barcelonès, on va tenir de professora l'escriptora Maria Barbal. Pel que fa a la narrativa, ha publicat Les dones conten (2002), un recull de relats il·lustres d'autores sabadellenques; Venim de fa milions i milions d'anys (2003), conte infantil i juvenil; Fets pols (2004), llibre de relats amb altres escriptors i il·lustradors de Sabadell; Científics lletraferits (2007), un monogràfic de narrativa d'autors ficció amb formació científica publicat per la Universitat de València i tres novel·les: Rellotge d'arena (2007), el pròleg de la qual és de Maria Barbal, Isola Bella (2009) i Quadres d'una exposició (2014), presentada per Maria Barbal.
La novel·la Isola Bella està traduïda al castellà, al portuguès i al grec.
A Sabadell.